Diari Oficial de la Generalitat Valenciana


Sumari del DOGV 4414, del 09-01-2003 (2002/14602)

Informació pública de l'alternativa tècnica al programa d'actuació integrada del sector industrial el Fondó.
------------------------------------------------------------------------------------------------------------

### Dades del document

Número de DOGV
:   4414

Data del DOGV
:   09-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/14911


Organisme emissor
:   Ajuntament de Rotglà i Corberà

Tipus de document
:   Anunci

Informació pública de l'alternativa tècnica al programa d'actuació integrada del sector industrial el Fondó. [2002/Q14459]
  
Pilar Domènech i Aliaga, alcaldessa presidenta de l'Ajuntament de Rotglà i Corberà, en virtut de les atribucions que em conferixen els articles 21.1.a i j) de la Llei 7/1985, de 2 d'abril, Reguladora de las Bases del Règim Local, i l'article 41 del Reial Decret 2.568/1986, de 28 de novembre, mitjançant este edicte dicte la resolució següent:
  
Vist l'escrit número de registro d'entrada 1.643, de data 18 de desembre de 2002, presentat per la mercantil Residencial & Resort, SL, en què s'acompanya una alternativa tècnica de programa d'actuació integrada per gestió indirecta per al desenvolupament del sector industrial el Fondó d'este terme municipal, situat en sòl apte per a urbanitzar del sector industrial de les normes subsidiàries de planejament de Rotglà i Corberà.
  
Vist que esta s'acompanyen els documents, expressats en l'article 32 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana, i, a més a més, el pla parcial, l'avantprojecte d'urbanització, l'estudi d'impacte ambiental i l'homologació sectorial modificativa, sobre la base de l'article 44 i següents del mateix text legal, sobre la base del que s'han exposat més amunt, resolc:
  
Primer
  
Sotmetre a informació pública l'alternativa tècnica presentada per Residencial & Resort, SL, en la forma establida en l'article 46 de la Llei Reguladora de l'Activitat Urbanística, acompanyada del corresponent avantprojecte d'urbanització, pel termini de 20 dies hàbils, comptadors des de la publicació d'este anunci en el Diari Oficial de la Generalitat Valenciana.
  
Les proposicions juridicoeconòmiques es podran presentar durant els cinc dies següents al venciment del termini esmentat. Ambdós terminis es prorrogaran automàticament, per 20 dies addicionals, si durant els 10 primers d'informació pública alguna persona es compromet a presentar una alternativa substancialment distinta a la inicial i presta caució d'això en la quantia que reglamentàriament es determine.
  
Finalitzat el termini per a la presentació de les proposicions juridicoeconòmiques, en la següent data hàbil tindrà lloc l'acte d'obertura de pliques a l'Ajuntament de Rotglà i Corberà.
  
Així mateix, i simultàniament en virtut de l'establit en l'article 38.2 en concordança amb el 52 de la llei ressenyada, s'exposen al públic els documents de pla parcial, l'estudi d'impacte ambiental i l'homologació sectorial modificativa, pel termini d'un mes, comptador a partir del següent al de la publicació en el Diari Oficial de la Generalitat Valenciana, a fi que les persones interessades puguen examinar l'expedient i formular les al·legacions que estimen convenients.
  
Segon
  
Amb caràcter previ a les publicacions de l'edicte corresponent, remetre un ofici amb el seu contingut al domicili fiscal dels qui consten al Cadastre com a titulars dels drets afectats.
  
Tercer
  
Donar trasllat del present a la mercantil als efectes oportuns.
  
Així mateix, mitjançant el present anunci i en compliment de l'establit en l'article 59.4 de la Llei 4/1999, s'avisa els titulars cadastrals dels quals en manquen o en siguen incompletes les dades d'identificació i/o domicili fiscal, als efectes del que es preveu en la present publicació.